钦定古今图书集成/明伦汇编/官常典/第089卷 > 延王玢
## 钦定古今图书集成/明伦汇编/官常典/第089卷 > 延王玢

按《唐书》本传，“延王玢母，尚书左丞范之孙。帝重其名
家，而玢亦仁爱有学，既封，遥领安西大都护。帝入蜀，
玢凡三十六子，不忍弃，故徐进。数日见行在所。帝怒，
汉中王瑀申救得解，听归灵武。兴元元年薨。子倬王
彭城郡，侹平阳，倞鲁国公，偃荆国公，优太仆卿。”
按《旧唐书》本传，延王玢，元宗第二十子也，初名洄，玢
母即尚书左丞柳范孙也，最为名家，元宗深重之。玢
亦仁爱有学问，开元十三年，封为延王。十五年，遥领
安西大都护、碛西节度大使。二十三年七月，加开府
仪同三司，馀如故。改名玢。